Այս տոնը պետք է նշել «ողջ մոլորակով» փետրվարի 17-ին` անկախ բնակության վայրից, քաղաքացիությունից և ազգությունից: Բարության ինքնաբուխ արտահայտման միջազգային օրվա կազմակերպիչները այդ օրը կոչ են անում լինել ոչ միայն բարի և կարեկից ուրիշի դժբախտության նկատմամբ, այլ անսահման և անշահախնդիր բարի: Ամերիկացի նշանավոր գրող, լրագրող և հասարակական գործիչ Մարկ Տվենն ասում էր. «Բարությունն այն է, ինչ կարող է տեսնել կույրը և լսել խուլը»: